toki Kuwenja li toki sin. toki Kuwenja la nimi pi toki Kuwenja li Quenya anu Quendya. jan Tokin li pali e ni. toki Kuwenja li sama lili e toki Sumi.
jan Tokin li pali e toki Kuwenja e toki Sintalin la, ona li pali e jan Eta. jan Eta mute li toki e toki Sintalin. jan Eta pi ma pi jan sewi li toki e toki Kuwenja. jan Eta pi toki Kuwenja li kama ma pi jan Eta pi toki Sintalin tan ma pi jan sewi. taso ona li kama toki e toki Sintalin. toki Kuwenja li kama toki pi toki awen.
toki Kuwenja li jo e nimi suli mute. toki Kuwenja la nimi wan utúvienyes li toki e ni: tenpo pini la mi kama sona e lon pi ijo. toki utúvie- li toki e ni: tenpo pini la jan li kama sona e lon. toki -nye- li toki e ni: mi pali e ijo. toki -s li toki e ni: jan li pali e ijo ni.
toki Kuwenja li pona kute. [o pana e tan sona]
toki Kuwenja li sitelen kepeken sitelen Tenwa.
sitelen ni li sona e ni:
toki! = Aiya!
nimi sina li seme? = Mana esselya?
nimi mi li ___. = Essenya ___.
sina sona ala sona e toki Kuwenja? = Ma quetilyë Quenyanen?
mi olin e sina. - Tyë mélanyë.
pona. = Mára.
mi tawa en tawa pona = Namárië!